Lossi tänav (Viljandi)

Lossi tänav on tänav Viljandi kesklinnas.

Tänav saab alguse Viljandi lossimägede servast, Varese silla juurest, ristub Pika tänavaga, Munga tänavaga,
Johan Laidoneri platsiga, Kauba tänavaga, Väike-Turu tänav, Oru tänavaga, Tartu tänavaga, Posti tänavaga ning Carl Robert Jakobsoni tänavaga ja lõppeb Uuel tänaval, kus läheb üle August Maramaa puiesteeks. 

Tänav on Johan Laidoneri platsilt kuni Carl Robert Jakobsoni tänavani ühesuunaline. Tänava pikkus on 756 m.
pisi|Lossi tänava algus

 Hoonestus 
 Elamu Viljandis Lossi tänav 11 (ehitismälestis nr 14706) (vaadatud 09.01.2022) ja ait Viljandis Lossi tänav 11 (vaadatud 09.01.2022) 
Lossi tänav 12/Johan Laidoneri plats 10, Viljandi muuseumihoone
Lossi tänav 21 asus kino Rubiin hoone, kino lõpetas tegevuse 2011. aastal. Enne seda asus kinnistul Viljandi linavabrik.
Lossi tänav 22 ja Tartu tänava nurgal asus Sakala Pank ja Viljandi Majaomanike Ühispank.
Eduard Pohli maja, Lossi tänav 26/ Tartu tänav 13 (Tartu ja Lossi tänava ristmikul), hoones on tegutsenud ka Sakala Pank ja ajalehe Sakala toimetus
 Viljandi hotellihoone, Tartu tänav 11/Lossi tänav 29 (vaadatud 09.01.2022). Hoone arhitekt Eugen Sacharias, ehitati ärihooneks-hotelliks "EVE" 1939. aastal.
Lossi tänav 31 asub Viljandi Nukuteater, tänapäeval esimesel korrusel äripinnad ja hoones korterid
Lossi tänav 35 / Posti tänav 18, valmis 1912. aastal. (vaadatud 09.01.2022) Algselt asus esimesel korrusel Tartu Panga Viljandi osakond ja teisel korrusel korterid

 Galerii 

Ajalugu
pisi|Eduard Pohli maja, Lossi tänav 26 (Tartu ja Lossi tänava ristmikul), 1912
pisi|Lossi tänav pildistatuna Kauba tänava ristmikult, 1911
Lossi tänav (sks. Schlossgasse, Schloss-strasse) oli keskaegse linna peatänav ja viis Viljandi ordulinnusest üle turuväljaku (Kindral Laidoneri plats) linnamüüri Tartu väravani (ligikaudu praegune Lossi tänav 22) ja omandas tähenduse pärast linnusega ühendavate sildade valmimist. Pärast 1789. aastat pikendati tänavat põhja suunas. Tänava alal tehtud arheoloogilised uuringud on olnud napid ega anna ühest vastust tänava tekkimise aja kohta. Tänava alalt ja ümberkaudsetelt aladelt leitud sillutised annavad põhjuse eeldada, et tänav oli sillutatud juba 14. sajandil. Veel 20. sajandi esimesel poolel oli linna peatänav, mille ääres asusid nii ärid kui ettevõtted. 

Tänav sai nime 1915. aastal. Nõukogude okupatsiooni ajal kandis tänav koos August Maramaa puiesteega Viktor Kingissepa tänava nime.

Lossi 4 tegutses Viljandi Linavabrik.

V. Kingissepa tänav nr. 26, 28 ja 31 tegutses Eesti NSV ajal trükikoda "Kiir"Avo Agasild, 350 aastat esimese trükikoja asutamisest Eestis, Tee Kommunismile: EKP Viljandi Rajoonikomitee ja Viljandi Rajooni RSN häälekandja, nr. 138, 26 november 1981

Viited

Kategooria:Viljandi tänavad